Diari Oficial de la Generalitat Valenciana


Sumari del DOGV 7970, del 01-02-2017 (2017/649)

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest d''utilitat pública número 67 denominada Serra Baixa i Llomes, situada al terme municipal de Crevillent i pertanyent a l'Ajuntament de Crevillent, a fi d'instal·lar una canonada subterrània de conducció d'aigua, depòsit regulador i arqueta de ruptura, promogut per la Mancomunidad de los Canales del Taibilla i com a part de l'execució de les obres d'emergència per a la connexió entre el depòsit regulador de la dessaladora d'Alacant a Elx amb les preses de Crevillent i el seu embassament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/649


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública l'expedient de concessió d'ús privatiu del domini públic forestal per a l'ocupació temporal de terrenys de la forest d''utilitat pública número 67 denominada Serra Baixa i Llomes, situada al terme municipal de Crevillent i pertanyent a l'Ajuntament de Crevillent, a fi d'instal·lar una canonada subterrània de conducció d'aigua, depòsit regulador i arqueta de ruptura, promogut per la Mancomunidad de los Canales del Taibilla i com a part de l'execució de les obres d'emergència per a la connexió entre el depòsit regulador de la dessaladora d'Alacant a Elx amb les preses de Crevillent i el seu embassament. [2017/649]  
S'està tramitant en la Direcció Territorial d'Alacant, a sol·licitud de la Mancomunidad de los Canales del Taibilla, l'expedient OCMA-3-2016, de concessió d'ús privatiu del domini públic forestal per a l'ocupació de terrenys a la forest d'utilitat pública número 67 de la província d'Alacant, denominada Serra Baixa i Llomes, situada al terme municipal de Crevillent i pertanyent a l'Ajuntament de Crevillent.  
  
L'objecte de l'ocupació és la instal·lació següent:  
1. Canonada subterrània de fosa dúctil en 897 metres de longitud, entre el barranquet de Manxon i el paratge de la Solaneta.  
2. Depòsit regulador de secció circular, de 13 m de radi i 7 metres d'alçària amb 3.600 m³ de capacitat, en el paratge de la Solaneta.  
3. Arqueta de ruptura al costat del depòsit regulador.  
Aquest expedient se sotmet a informació pública complint el que estableix la Llei 43/2003, de 21 de novembre, de forests, i en l'article 83 de la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública perquè se'n prenga coneixement, i es fixa el termini d'un mes, a partir de la publicació d'aquest anunci en el Diari Oficial de la Generalitat Valenciana, perquè les persones interessades puguen examinar l'expedient en les oficines de la Direcció Territorial, així com presentar al·legacions, i es farà constar el domicili i l'horari en què l'expedient podrà ser examinat.  
  
Alacant, 11 de gener de 2017.- La directora territorial: Carmen Catalá Galván.